आचिर्णे

** आचिर्णे** हे भारतातील महाराष्ट्र राज्यातील दक्षिण कोकणातील सिंधुदुर्ग जिल्ह्यातील वैभववाडी तालुक्यातील एक गाव आहे.

## भौगोलिक स्थान
पूर्वेकडे सह्याद्री पर्वतातील दुर्गाडी डोंगर आणि पश्चिमेला भ्रातारासारखा उभा असलेला सालवा डोंगर अशा प्रकारे नैसर्गिक सुरक्षा कवच प्राप्त झालेले हे गावच्या उषास असणाऱ्या दुर्गाडी डोंगरावरून एकादृष्टीक्षेपत दिसणारा सुंदर गाव पर्यटकांना आकर्षित करतो.

## हवामान
पावसाळ्यात येथे भरपूर प्रमाणात पाऊस पडतो आणि हवामान समशीतोष्ण राहते. हिवाळ्यात येथील हवामान थंड असते व अनेकदा सकाळी धुके पडते. उन्हाळ्यात हवामान उष्ण असते. पावसाळ्यात येथे भातशेती, नागलीशेती केली जाते.

## लोकजीवन
 या गावातील प्रमुख व्यवसाय शेती असल्याने खूप वर्षापासून या ठिकाणचे लोक स्वावलंबी झालेले दिसतात. 50 ते 60 टक्के लोक गावामध्ये राहत असून प्रमुख शेती व्यवसायाच्या माध्यमातून ऊस,भात, नाचणे,वरी,भुईमूग इत्यादी पिकांच्या बरोबरीनेच फळबागांची निर्मिती केलेली आहे. त्याचप्रमाणे डोंगराळ भागात काही जणांनी मोठ्या प्रमाणामध्ये पशुपालन करून आपला उदरनिर्वाह चालू ठेवलेला आहे.

## प्रेक्षणीय स्थळे
इवलेसे
इवलेसे
श्री रासाई देवी देवस्थान 
 या गावांमध्ये फार पूर्वीच्या काळी म्हणजेच 150 वर्षा अगोदरपासून जवळजवळ महिना दीड महिना चालणाऱ्या तळ कोकणात प्रसिद्ध असणाऱ्या यात्रेसाठी असलेले हे देवस्थान.या देवीचा जत्रोत्सव पौष पौर्णिमेला मोठ्या दिमाखात साजरा होतो.लाखो भाविकांचे हे श्रद्धास्थान त्या दिवशी गजबजून जाते.

इवलेसे
इवलेसे
मधलीवाडी भैरीभवानी मंदिर
  जवळजवळ 70 ते 80 कुटुंबांची वस्ती असलेल्या मधली वाडी या ठिकाणी लाखो लोकांचे श्रद्धास्थान असलेले हे मंदिर स्थापित झाले असून या ठिकाणी त्रैवार्षिक गोंधळ होतो.

इवलेसे
माळवाडी भैरीभवानी मंदिर
  हे मंदिर देखील निसर्गरम्य परिसरामध्ये वसलेले असून या ठिकाणी देखील प्रती तीन वर्षांनी गोंधळ घातला जातो. देश परदेशातून हजारो भाविक या गोंधळाला श्रद्धेने उपस्थित राहतात.

इवलेसे
श्री स्वामी समर्थ मठ
  प्रति अक्कलकोट असलेले श्री स्वामी समर्थांचे मठ हे कडू बंधूंच्या साक्षातकारातून निर्माण झाले आहे.
इथे देखील दररोज भक्ती भावाने पूजा आरती केली जाते.

इवलेसे
मारुती मंदिर
  या गावातील गावठाण वाडी तसेच घाणेगडवाडी या ठिकाणी स्थापित असलेली ही मंदिरे बलोपासण्याची प्रेरणा देतात.

## शैक्षणिक सुविधा 
इवलेसे
 या गावांमध्ये कमवा आणि शिकवा या तत्त्वावर चालणाऱ्या रयत शिक्षण संस्थेचे इयत्ता पाचवी ते दहावीपर्यंतचे सुसज्ज असे हायस्कूल त्याचप्रमाणे अकरावी बारावी शाखा असलेले ज्युनिअर कॉलेजची सुविधा आहे.

इवलेसे
इवलेसे
 उत्तम आयुष्य जगावयास शिकवणारे आणि ज्या ठिकाणी सुसंस्कारांची सुरुवात होते अशा अंगणवाड्या आणि प्राथमिक शाळांमध्ये उद्याचे भविष्य घडताना दिसून येते.

## कला व संस्कृती
 हजारो वर्षांची परंपरा असलेल्या या गावांमध्ये गणपती उत्सव, होळी व दसरा हे सण मोठ्या उत्साहात साजरे केले जातात. यानिमित्ताने भजने, कीर्तने सामाजिक नाटक,दशावतारी नाट्यप्रयोग तसेच तमाशा, गोमू नाच इत्यादी परंपरा जोपासल्या जातात.

## जैवविविधता
 या ठिकाणी हिरवीगार देवराई त्यामध्ये रानटी प्राणी, कोल्हा, डुक्कर, लांडगे तसेच कधीतरी गवे अशा प्राण्यांचे दर्शन होते. त्याचप्रमाणे विविध प्रकारचे सरपटणारे प्राणी साप विंचू इत्यादी प्राणी देखील मोठ्या संखने आढळतात. काजू, नारळ, आंबा,फणस, साग, बांबूच्या बागा असून पशुपालन व्यवसाय देखील मोठ्या प्रमाणामध्ये केला जातो.

## ग्रामीण पर्यटन आणि आकर्षण
 1) श्री रासाई देवी मंदिर
 2) सूर्यास्ताचे दर्शन घडवणारा दुर्गाडी डोंगर 
 3) बाराही महिने पाण्याने वाहणारा झिरंग वहाळ 
 4) पश्चिमेस पर्यटकांना आकर्षित करणारा पालखीच्या आकाराचा सालवा डोंगर 

## संदर्भ
१.https://villageinfo.in/
२.https://www.census2011.co.in/
३.http://tourism.gov.in/
४.https://www.incredibleindia.org/
५.https://www.india.gov.in/topics/travel-tourism
६.https://www.mapsofindia.com/

वर्ग:वैभववाडी तालुक्यातील गावे
वर्ग:सिंधुदुर्ग जिल्ह्यातील गावे